Решение на Съда (седми състав) от 6 февруари 2025 г. — Европейска комисия/Словашка република
(Дело C-281/24)1
(Неизпълнение на задължения от държава членка — Оценка и управление на риска от наводнения — Директива 2007/60/ЕО — Член 14, параграф 3 и член 15, параграф 1 — План за управление на риска от наводнения — Преразглеждане — Предоставяне на Европейската комисия)
Език на производството: словашки
Страни
Ищец: Европейска комисия (представители: R. Lindenthal и E. Sanfrutos Cano)
Ответник: Словашка република (представители: E. V. Larišová и S. Ondrášiková)
Диспозитив
Република Словакия не е изпълнила задълженията си по член 14, параграф 3 и член 15, параграф 1 от Директива 2007/60/ЕО на Европейския парламент и на Съвета от 23 октомври 2007 година относно оценката и управлението на риска от наводнения, тъй като в определените срокове не е преразгледала и, ако е било необходимо, актуализирала плановете за управление на риска от наводнения, нито пък ги е предоставила на Европейската комисия.
Осъжда Република Словакия да заплати съдебните разноски.
____________
1 ОВ C, С/2024/3750.